eo en en en pt en en en en en en en en en pt en en en en en en en en en en en fr en en en en en en en en en en en en en en en en en en en en en en en eo eo fr nl eo eo eo eo eo eo eo eo eo eo eo eo eo eo eo eo eo eo pt eo pt eo pt eo pt es pt eo pt eo pt eo pt eo pt eo pt eo pt eo pt eo pt eo pt eo pt eo pt eo eo lt eo eo eo eo eo eo eo eo eo eo hu sl ca en en eo eo en eo eo eo en en en en eo en en eo eo eo eo eo eo eo eo eo es eo en eo en en en en en en es eo eo eo eo en en en en en en en en eo en en en en en en en en en en en en en en eo en eo pt en
Esperanto - Pasporto al la Tuta Mondo (Esperante) | Esperanto-USA
Esperanto literally opens doors around the world.
Esperanto, Pasporto al la Tuta Mondo estas nova Esperanto-kurso, kiu konsistas el 15 lecionoj (po 30-minutaj), celitaj al individua aŭ grupa studado, plus 16a leciono kiu enhavas resumon, historion de la projekto, kaj originalan muzikon. La pedagogie bazita distra rakonto faciligas kaj ĝojigas la lernadon. Ĉiu leciono okazas tute en Esperanto kaj enhavas tri partojn: enkondukon, dialogon, resumon.
DVD-versio nun haveblas kiu konsistas el kvar DVD-diskoj po kvar lecionoj plus du kompakt-diskoj; unu KD enhavas la lecionojn en PDF-formato kaj unu enhavas la ekzercojn, same en PDF-formato. La DVD-versio haveblas de ELNA (vidu sube).
En ĉiu leciono, enkonduko farite de instruisto prezentas mallongan supervidon de la antaŭa leciono kaj skizas la ĉefajn gramatikajn erojn instruotajn. En la vidbendoj, tiu prezento estas tute en Esperanto; sed en la DVD-versioj subtitoloj por la parolita teksto ekzistas en kelkaj lingvoj: Esperanto, angla, hispana, franca, portugala, itala, germana, kaj japana. Oni nun laboras por aldoni subtitolojn en aliaj lingvoj por aliaj regionoj de la mondo.
La dramo daŭre kreas intereson pri la karakteroj kaj historio dum la multaj intrigturniĝoj tra la 15 lecionoj. La daŭro de situacio kaj evoluiĝo de karaktero de televid-stila dramo fervorigas studantojn sekvi la aventurojn de la familio Bonvolo kaj ties amikoj kaj konatoj. La familio Bonvolo ne estas ordinara familio. La patro, Georgo, estas greka filozofo kaj la patrino, Filisa, dancistino. La harmonio en ĉi tiu iom eksterordinara familio estas ĝenata kiam juna ŝafisto, kune kun ŝafo, decidas utiligi la Pasportan Servon kaj venas por restado. La rezultaj komplikaĵoj kaj miskomprenoj donas la bazon por rapidmova kaj viveca dialogo, kiu tenos la atenton de la lernantoj -- kaj de pli spertaj parolantoj de Esperanto --ĝis la ferma kanto en leciono 16. Oni povas trovi fotojn de la aktorojn kaj priskribojn de la rolojn ĉi tie.
Germana retpaĝaro kun belaj fotoj el la vidkurso estas trovebla ĉi tie.
Por plifortikigi kaj praktiki la novan materialon enkondukitan en ĉiu leciono, la resumo detale traktas la ĉefajn gramatikajn erojn prezentitajn en la dramo, kaj preparas la lernanton por la skribitaj ekzercoj kiuj akompanas la kurson. La skribitaj ekzercoj, kompilitaj de Stefan MacGill, komplementas la lecionojn kaj donas la praktikon en legado kaj skribado esenca por lerni iun lingvon.
Pasporto estas zorge gradigita enkonduka kurso, kiu celas konduki komencanton tra la ĉefaj etapoj de akiro de la lingvo Esperanto.
Vortprovizo, frazoj kaj gramatiko enkondukiĝas nature per la dialogo. Jam je la fino de la 15 lecionoj la lernanto devus povi:
konversacii memfide kaj precize en rango de ĉiutagaj situacioj;
kompreni parolatan Esperanton en diversaj kontekstoj kaj de diversspecaj parolantoj kun moderaj naciaj akĉentoj;
rekoni la ĉefajn ecojn de Esperanta gramatiko kaj utiligi ilin en parola kaj skriba komunikado;
identigi kaj kompreni aspektojn de la Esperanta kulturo;
flori en la plilarĝa Esperanta mondo, partoprenante profitdone kaj kun plezuro en Esperantaj kursoj kaj eventoj lokaj, regionaj, naciaj kaj internaciaj.
Esperanto estas uzata ekskluzive tra la videokurso; individuaj instruistoj decidu kiom da klarigado uzi en nacia lingvo. La rekta metodo -- ekskluziva utiligo de la cellingvo -- signifas ke la lernanto estas rivelita dekomence al Esperanto kiel praktikata tra la mondo. Tiucele la geaktoroj en Pasporto venas el diversaj lingvaj fonoj: Angla, Ĉina, Dana, Hispana, Japana, Kroata kaj aliaj.
Gramatikeroj estas subtenataj per rango da imagecaj ekzercoj, kiuj celas substreki la novajn elementojn enkondukitajn en la videokurso. Ĉefaj gramatikaj punktoj inkluzivas la jenajn:
Substantivoj (singularaj/pluralaj); adjektivoj; -as; numeroj 1-10
-is, -os; pronomoj; adjektivoj (pluralaj); tagoj de la semajno; numeroj super 10
-u; mal-; plaĉas, mankas al . . . ; alfabeto kaj prononcado de Esperanto
akuzativa verboj, transativaj/ne-transativaj verboj; flekseblo de Esperanto; korelativoj (la tabelvortoj)
modoj; por + infinitivo; pli pri korelativoj; kunmeti verbojn
akuzativo por movado (kie/kien); sufiksoj -et, -eg, -uj
komparo; nominativo post la verboj taksi, opinii, ktp; sufiksoj -an, -ad, -obl
nerekta parolo; -i; -iĝ ke
-us, se kaj la kondiĉa modo; sufiksoj -um, -ad, -ar
voli ke + u; ig
pli pri ig; Esperanto-proverboj
ĝenerala resumo; logiko de Esperanto; proponoj por plua partoprenado
Historio de la kreado de la kurso; originalaj kantoj; resumo de kial oni lernu Esperanton
Sufiksoj, prefiksoj kaj korelativoj estas enkondukitaj daŭre tra la kurso kaj preskaŭ ĉiuj estos traktitaj antaŭa la fino de la kurso.
Esperanto-kulturo estas esenca elemento en Pasporto kaj la lernanto iom post iom konatiĝas kun bazaj konceptoj, kiuj formas Esperanto-societon.
Ĉeferoj inter ili estas: Pasporta Servo, Universala Esperanto-Asocio (UEA), Universala Kongreso de Esperanto (UK). La nomo Zamenhof estas menciita je frua etapo kaj ĉefaj Esperanto referenclibroj (Plena Ilustrita Vortaro, Plena Analiza Gramatiko) kaj literaturaj verkoj kaj ties aŭtoroj estas same notitaj. Ankaŭ la Esperanta himno estiĝas familiara.
Ĉi tiel Pasporto preparas la lernanton por Esperanta vivo kaj kulturo preter la kadro de la kurso. Estas ja pasporto al la tuta mondo -- ne nur la Esperanta mondo sed al la mondo de internaciaj amikecoj kaj interkompreno kiu estas ĉe la koro de la Esperanta idealo.
DVD-versio (4 DVD-diskoj + 2 KD-j): US$90
Vidbendo kun presitaj materialoj: US$90 (inkluzivas sendokoston)
(*) Eŭropanoj rajtas mendi ekzempleroj de UEA kontraŭ 90 Eŭrojn.
Multaj individuoj kaj grupoj (listigitaj ĉe la fino de ĉiu leciono) tre malavare kaj grandanime donacis por subteni ĉi tiun projekton. Nek ELNA nek la multaj Esperantistoj envolvitaj en la projekto ricevis monan profiton -- tute male! La laboro estis plejparte volontula kaj ne-pagita (krom la reĝisoro kaj profesiaj registrejoj kaj deĵorantoj), kaj la volontuloj plej ofte ne petis kompenson por multaj el siaj kostoj.
Pli da informo estas havebla de ELNA ĉe [510] 653-0998 (e-poŝto: elna@esperanto-usa.org ) aŭ de la Komisiito pri Aŭ-Vida Instruado, Lusi Harmon, ĉe [510] 531-8393 (e-poŝto: LusiHarmon@aol.com ) aŭ per telefakso ĉe [510] 531-0152.
Kredit-kartaj mendoj elbas per la Retbutiko de ELNA, aŭ oni povas sendi mendojn al:
El Cerrito CA 94530 USA
‹ Esperanto -- Pasporto al la Tuta Mondo (in English) up Excerpt from the Instructor Guide ›
by Robert L. Read
Contact us / Kontaktu Nin
Contact Us / Kontaktu Nin: eusa@esperanto-usa.org
Landa Kongreso * 2017 June 30 - July 3 * Annual Congress
EO Esperanto: La Landa Kongreso 2017 okazos en Raleigh, Nord-Karolino, Usono, 2017 ekde la 30-a de junio ĝis la 3-a de julio, 2017.
Por aliĝi, vidu: Aliĝilo
EN English: The Annual US Esperanto Congress 2017 will be in Raleigh, North Carolina, USA, Jun 30 - July 3, 2017.
To sign up, see: Registration
NASK * 2017 jul 4 - 13 * Summer Courses
EO Esperanto: La bonega kursaro NASK - Nord-Amerika Somera Kursaro okazos de la 4-a de Julio ĝis la 7-a de Julio ĉe Raleigh, Norda Karolino, ĉe la Universitato William Peace. Por vidi pli da detaloj aŭ aliĝi, klaketu ligilon NASK.
EN English: The excellent North American Esperanto Summer Courses (NASK), will be happening from July 4 to 13th, at William Peace University, in Raleigh, North Carolina. To see more details or sign up, click on NASK.
Recently published in Usona Esperantisto
2016:2: Brue (senintenca esperantaĵo?)
2016:2: Ĉio en la universo havas limon… (leterkesto)
2016:2: Ankoraŭ restas tempo aliĝi al la Landa Kongreso (anoncoj)
2016:2: Novaj varoj en la retbutiko (anoncoj)
2016:2: Verkisto bezonata (anoncoj)
2016:2: Korespondi deziras (anoncoj)
2016:2: Plibonigita retbutiko (anoncoj)
2016:2: Amazon Smile (anoncoj)
2016:2: de la prezidanto
2016:2: de la estraro
2016:2: Ne tro el ELTRo (loke)
2016:2: The Esperanto Club of North Texas (loke)
2016:2: Vizito de Heidi Goes al losanĝelesa grupo (loke)
Recent blog and forum entries
Reta Gastigado por Esperanto-UN
Esperanto -- Pasporto al la Tuta Mondo (in English)
Esperanto - Pasporto al la Tuta Mondo (Esperante)
Excerpt from the Instructor Guide
Excerpt from the Student Guide
Which NASK is best for you?:
Log in using OpenID:
Log in using OpenID
Esperanto: Learning and Using the International Language.
See more recommendations for
beginners, next steps, and advanced readers.
For more information, contact info@esperanto-usa.org
Premium Drupal Themes by Adaptivethemes